

**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**ΣΧΟΛΗ ΚΑΛΩΝ ΤΕΧΝΩΝ**

**ΤΜΗΜΑ ΠΑΡΑΣΤΑΤΙΚΩΝ ΚΑΙ ΨΗΦΙΑΚΩΝ ΤΕΧΝΩΝ**

**ΔΗΛΩΣΕΙΣ ΜΑΘΗΜΑΤΩΝ ΕΑΡΙΝΟΥ ΕΞΑΜΗΝΟΥ**

**ΑΚΑΔΗΜΑΪΚΟΥ ΈΤΟΥΣ 2020-21**

 Η Γραμματεία του Τμήματος Παραστατικών και Ψηφιακών Τεχνών ανακοινώνει ότι οι ηλεκτρονικές δηλώσεις μαθημάτων για το Εαρινό Εξάμηνο του ακαδημαϊκού έτους 2020-21 θα πραγματοποιούνται από τις **17 Μαρτίου έως και τις 31 Μαρτίου 2021**, στην ηλεκτρονική διεύθυνση <https://e-secretary.uop.gr/unistudent/>

Η δήλωση μαθημάτων είναι υποχρεωτική για όλους τους φοιτητές και **πραγματοποιείται ΜΟΝΟ κατά τις παραπάνω ημερομηνίες**.

Τέλος, σημειώνεται ότι οι δηλώσεις μαθημάτων πρέπει να συμφωνούν με τις δηλώσεις συγγραμμάτων που θα πραγματοποιηθούν στον ΕΥΔΟΞΟ.

**-Οι πρωτοετείς φοιτητές** θα πρέπει να δηλώσουν **3 Υποχρεωτικά μαθήματα και 3 μαθήματα Ελεύθερης Επιλογής.**

**-Οι δευτεροετείς φοιτητές** που έχουν επιλέξει **την Κατεύθυνση 1:Παραστατικές Τέχνες ,** θα πρέπει να δηλώσουν **3 Υποχρεωτικά μαθήματα και 2 μαθήματα Ελεύθερης Επιλογής .**

**-Οι δευτεροετείς**  **φοιτητές** οι οποίοι έχουν επιλέξει **την Κατεύθυνση 2 :Ψηφιακές Τέχνες** θα πρέπει να επιλέξουν- **μόνο για το ακαδημαϊκό έτος 2020-2021**- **4 και όχι 3 Υποχρεωτικά μαθήματα**. Δηλαδή θα πρέπει να επιλέξουν τα εξής μαθήματα:

**-**Εικαστική επιτέλεση Ι(Διδάσκων κ. Ψαρράς)

-Σύγχρονη τέχνη ΕΠΚ(Διδάσκουσα κ. Γερογιάννη)

-Εικονική Πραγματικότητα Ι (Διδάσκων κ. Θεοδωρόπουλος) και

-Δημιουργία 3D Περιεχομένου Ι (Διδάσκουσα κ. Λιακατά**)**

**και ένα μάθημα Ελεύθερης Επιλογής .**

Από τη Γραμματεία του Τμήματος

   **Τεχνικές Διευκρινίσεις για την Υποβολή της Δήλωσης**

Η δήλωση μαθημάτων γίνεται στη διεύθυνση <https://e-secretary.uop.gr/unistudent/> και είναι διαφορετική από την εγγραφή στο e-class. Η δήλωση καταχωρείται επιτυχώς ΜΟΝΟ εφόσον πατήσετε «ΑΠΟΣΤΟΛΗ». Σε αντίθετη περίπτωση, η δήλωση δεν καταχωρείται στο ηλεκτρονικό σύστημα και θεωρείται άκυρη.

Σημειώνεται, ότι καμία εκπρόθεσμη δήλωση δε γίνεται δεκτή από το σύστημα.

**Όποιος/α φοιτητής/τρια δεν δηλώσει μαθήματα μέσα στις προβλεπόμενες ημερομηνίες, δεν μπορεί στη συνέχεια να εξεταστεί και να κατοχυρώσει βαθμολογία για το αντίστοιχο ακαδημαϊκό εξάμηνο, ούτε επίσης να προμηθευτεί δωρεάν συγγράμματα.**

Μετά την υποβολή της ηλεκτρονικής δήλωσής μαθημάτων, θα λάβετε αυτοματοποιημένο ηλεκτρονικό μήνυμα από το σύστημα, στο οποίο θα αναγράφονται τα μαθήματα που έχετε δηλώσει. Το μήνυμα θα παραδοθεί στο ηλεκτρονικό ταχυδρομείο σας κατά μέγιστο μία ώρα μετά την υποβολή της δήλωσης. Παρακαλείστε να αποθηκεύσετε και να μη διαγράψετε το συγκεκριμένο ηλεκτρονικό μήνυμα. Σε περίπτωση που δεν λάβετε το σχετικό μήνυμα και αφού ελέγξετε το φάκελο με την ανεπιθύμητη αλληλογραφία, επικοινωνήστε με τη γραμματεία του τμήματος για περαιτέρω ενέργειες και οδηγίες.